CELEX: E2004P0001
Language: el
Date: 2004-04-27 00:00:00
Title: Αίτηση για την έκδοση συμβουλευτικής γνώμης προς το Δικαστήριο της ΕΖΕΣ από το Frostating lagmannsrett με απόφαση της 23ης Απριλίου 2004 του δικαστηρίου αυτού στην υπόθεση Fokus Bank ASA v Staten v/Skattedirektoratet (Υπόθεση E-1/04)

17.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 40/14
            
         Αίτηση για την έκδοση συμβουλευτικής γνώμης προς το Δικαστήριο της ΕΖΕΣ από το Frostating lagmannsrett με απόφαση της 23ης Απριλίου 2004 του δικαστηρίου αυτού στην υπόθεση Fokus Bank ASA v Staten v/Skattedirektoratet
   (Υπόθεση E-1/04)
   (2005/C 40/07)
   Με απόφαση της 23ης Απριλίου 2004 του Frostating lagmannsrett (Εφετείο του Frostating), Trondheim, Νορβηγία, υποβλήθηκε αίτηση στο Δικαστήριο της ΕΖΕΣ η οποία λήφθηκε από τη Γραμματεία του Δικαστηρίου στις 27 Απριλίου 2004, για την έκδοση συμβουλευτικής γνώμης στην υπόθεση Fokus Bank ASA v Staten v/Skattedirektoratet, σχετικά με τα ακόλουθα ερωτήματα:
   
               1.
            
            
               Είναι συνεπές με το άρθρο 40 της συμφωνίας ΕΟΧ να μην παρέχεται σε φορολογούμενους που κατοικούν σε άλλα κράτη μέλη έκπτωση φόρου όσον αφορά τους φόρους που παρακρατούνται στην πηγή;
               
                           α)
                        
                        
                           Είναι καθοριστικό από νομική άποψη κατά πόσον ο φορολογούμενος κατοικεί σε κράτος μέλος το οποίο, στο πλαίσιο φορολογικής συμφωνίας με τη Νορβηγία, έχει αναλάβει τη δέσμευση να χορηγεί έκπτωση φόρου όσον αφορά τους φόρους που παρακρατούνται στην πηγή;
                        
                     
                           β)
                        
                        
                           Είναι καθοριστικό από νομική άποψη κατά πόσο πράγματι χορηγείται ή θα χορηγηθεί στον φορολογούμενο στη συγκεκριμένη περίπτωση έκπτωση φόρου για τους φόρους που παρακρατούνται στην πηγή;
                        
                     
         
               2.
            
            
               Είναι συνεπές με τη συμφωνία ΕΟΧ ένα κράτος μέλος να ασχολείται αποκλειστικά με τη διανέμουσα εταιρεία κατά τον υπολογισμό ή τη διόρθωση του φόρου επί των μερισμάτων (φόρος παρακρατούμενος στην πηγή) στις περιπτώσεις εκείνες στις οποίες ο υπολογισμός του φόρου για τους ξένους φορολογούμενους στηρίζεται στην υπόθεση ότι ο ιδιοκτήτης για τους φορολογικούς σκοπούς είναι πρόσωπο διαφορετικό από το πρόσωπο το οποίο (1) είναι ο ιδιοκτήτης βάσει του ιδιωτικού δικαίου· (2) έχει εγγραφεί σε VPS (μητρώο μετόχων) ως ιδιοκτήτης· και (3) δηλώνεται ως ιδιοκτήτης σε σχέση με τις φορολογικές αρχές, χωρίς να έχει γνωστοποιηθεί η αναταξινόμηση αυτή ούτε στον ιδιοκτήτη για φορολογικούς σκοπούς ούτε στον ιδιοκτήτη που έχει εγγραφεί στο μητρώο VPS;